laminated root disease, Phellinus weirii (Hymenochaetales: Hymenochaetaceae) - 2250063
Area: Forestry - Conifer Image Number: 2250063 Namibië Senior Vrouens wen die toets 8/7 teen Suid Afrika
VLNR: Dries Verwey (spanbestuurder), Ina Koch, Anke Gudde, Gieliana Boshoff (Kaptein) en Anelda Coetzee
Gerhard Coetzee (Namibië) en Danie Stoltz (Suid Afrika) was die twee skeidsregters tydens die toetse.
SA Senior Jukskei Kampioenskappe te Kroonstad 2012
Die SA Senior Jukskei Kampioenskappe in Kroonstad, Suid Afrika het plaasgevind vanaf die 31ste Maart 2012 tot die 5de April 2012. Namibië het aan die kampioenskap deelgeneem met 6 spanne en 12 dubbels spanne .
Saterdag, 31 Maart, het die dubbels plaasgevind en Namibië het hulle goed van hulle taak gekwyt. In die vroue afdeling verower Namibië die silwer medalje. Gieliana Boshoff en Anke Gudde het baie goeie jukskei gespeel en het die medalje verdien.
Maandag oggend het die toernooi begin en die kompetisie was sterk gewees maar weereens het Namibië gewys daar gaan nie oor hulle geloop word nie. Goeie jukskei is gespeel en die sportmangees onder die spelers was uitmuntend.
Namibië word ingedeel saam met Noord Kaap en Noordwes as ’n streek en is daar streeks spanne gekies wat aan die streeks wedstryde deelgeneem het die Woensdag. Die senior vrouens wen goud met Gieliana Boshoff en Anke Gudde van Namibi� in die span. Die veterane vroue span wen ook goud met Ina Koch van Namibië in die span.
Die Namibiers het hulle plekke verdien in die streek spanne en hulle was goeie kompetisie gewees vir die ander streke. 11 Van die 30 spelers in die streeks spanne was Namibiers en 3 ( Bully Thorburn, Dries Verwey en Gerhard Coetzee) van die 6 span bestuurders was Namibiers. ’n Baie goeie prestasie.
Donderdag oggend vroeg het die toetse tussen Namibië en Suid Afrika plaasgevind. Vir 75 minute was die konsentrasie goed en weereens is goeie jukskei gespeel. Die Namibiese Senior vrouens wen ’n senutergende toets met 8 / 7 teen Suid Afrika, wat ’n goeie prestasie omrede hulle ook vir Suid Afrika laas jaar in Windhoek gewen het.
Namibië Senior Mans verloor 8 / 7 teen SA
Namibië Veterane Mans verloor 13 / 2 teen SA
Namibië Veterane Vrouens verloor 9,5 / 5,5 teen SA
Die Namibiers het hulle goed van hulle taak gekwyt en almal kan trots wees op die spelers en bestuur. 1 Mei 2012 kom toer Suid Afrika hier in Windhoek en vind die Namibiese Prestige Ope Jukskei Kampioenskappe plaas, goeie jukskei word die week verwag.
Graag wil Namibië Jukskei (NJ) aan elkeen dankie sê wat bygedra het tot die sukses van die toer. Aan alle borge wat die spelers geborg het wil NJ net dankie sê. Sonder jul bydrae kon die toer nie so ’n groot sukses gewees het nie.